Oficiālais Vēstnesis L 091 , 07/04/1999 Lpp. 0040 - 0044



Komisijas Lēmums (1999. gada 26. marts), ar ko paredz īpašus nosacījumus, kas attiecas uz tādu zvejniecības un akvakultūras produktu importu, kuru izcelsme ir Seišeļu salās (izziņots ar dokumenta Nr. C(1999)770) (Dokuments attiecas uz EEZ) (1999/245/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 22. jūlija Direktīvu 91/493/EEK, ar ko nosaka veselības nosacījumus zvejniecības produktu ražošanai un to laišanai tirgū [1], kurā jaunākie grozījumi izdarīti ar Direktīvu 97/79/EK [2], un jo īpaši tās 11. pantu, (1) tā kā Komisijas eksperts veicis veterināro inspekciju Seišeļu salās, lai pārbaudītu apstākļus, kādos zvejniecības produktus ražo, uzglabā un nosūta uz Kopienu; (2) tā kā Seišeļu salu likumdošanas noteikumus par zvejniecības produktu veterināro ekspertīzi un uzraudzību var uzskatīt par līdzvērtīgiem noteikumiem, kas paredzēti ar Direktīvu 91/493/EEK; (3) tā kā Seišeļu salās "Lauksaimniecības ministrijas veterināro dienestu un jūras resursu zivju inspekcijas daļa" ir spējīga efektīvi uzraudzīt spēkā esošo likumu piemērošanu; (4) tā kā Direktīvas 91/493/EEK 11. panta 4. punkta a) apakšpunktā minētā veselības sertifikāta iegūšanas procedūrai jāattiecas arī uz apliecības parauga definīciju, prasību minimumu attiecībā uz valodām, kādās tas jāsastāda, un tās personas ieņemamo amatu, kura ir pilnvarota to parakstīt; (5) tā kā saskaņā ar Direktīvas 91/493/EEK 11. panta 4. punkta b) apakšpunktu uz zvejniecības produktu iepakojumiem jābūt piestiprinātai atzīmei, kurā norādīts trešās valsts nosaukums un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numurs; (6) tā kā saskaņā ar Direktīvas 91/493/EEK 11. panta 4. punkta c) apakšpunktu ir jāizveido apstiprinātu/reģistrēto uzņēmumu, zivju pārstrādes kuģu vai saldētavu saraksts; tā kā ir jāizveido to saldētājkuģu saraksts,kas reģistrēti Padomes Direktīvas 92/48/EEK [3]izpratnē; tā kā šie saraksti jāizveido, pamatojoties uz ZID paziņojumu Komisijai; tā kā tādēļ ZID uzdevums ir nodrošināt atbilstību noteikumiem, kas šādā nolūkā paredzēti Direktīvas 91/493/EEK 11. panta 4. punktā; (7) tā kā ZID ir sniegusi oficiālas garantijas attiecībā uz atbilstību reglamentatīvajām normām, kas noteiktas Direktīvas 91/493/EEK pielikuma V nodaļā, un par to, ka izpildītas prasības, kas līdzvērtīgas minētajā direktīvā noteiktajām prasībām par izcelsmes uzņēmumu, zivju pārstrādes kuģu, saldētavu vai saldētājkuģu apstiprināšanu vai reģistrāciju; (8) tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lauksaimniecības ministrijas veterināro dienestu un jūras resursu zivju inspekcijas daļa (ZID) ir Seišeļu salu kompetentā iestāde, lai pārbaudītu un apliecinātu zvejniecības un akvakultūras produktu atbilstību Direktīvas 91/493/EEK prasībām. 2. pants Zvejniecības un akvakultūras produktiem, kuru izcelsme ir Seišeļu salās, ir jāatbilst šādiem nosacījumiem: 1. Katram sūtījumam jābūt pievienotam numurētam veselības sertifikāta oriģinālam, kas ir pienācīgi aizpildīts, parakstīts, datēts un sastādīts uz vienas lapas saskaņā ar paraugu, kas norādīts šī lēmuma A pielikumā; 2. Produktiem jānāk no apstiprinātiem uzņēmumiem, zivju pārstrādes kuģiem, saldētavām un reģistrētiem saldētājkuģiem, kas uzskaitīti šī lēmuma B pielikumā; 3. Uz visiem iepakojumiem, izņemot saldētus neiesaiņotus zvejniecības produktus, kas paredzēti konservētas pārtikas ražošanai, jābūt vārdiem "SEIŠEĻU SALAS" un izcelsmes uzņēmuma, zivju pārstrādes kuģa, saldētavas vai saldētājkuģa apstiprinājuma/reģistrācijas numuram neizdzēšamiem burtiem. 3. pants 1. Sertifikātiem, kas minēti 2. panta 1. punktā, jābūt sastādītiem vismaz vienā no tās dalībvalsts oficiālajām valodām, kurā tiek veiktas pārbaudes. 2. Uz sertifikātiem jābūt ZID pārstāvja vārdam, amatam un parakstam, kā arī ZID oficiālajam zīmogam savādākā krāsā, nekā citas atzīmes. 4. pants Šis lēmums ir adresēts dalībvalstīm. Briselē, 1999. gada 26. martā Komisijas vārdā — Komisijas loceklis Franz Fischler [1] OV L 268, 24.9.1991., 15. lpp. [2] OV L 24, 30.1.1998., 31. lpp. [3] OV L 187, 7.7.1992., 41. lpp. -------------------------------------------------- A PIELIKUMS +++++ TIFF +++++ +++++ TIFF +++++ -------------------------------------------------- B PIELIKUMS I. APSTIPRINĀTO UZŅĒMUMU SARAKSTS Skaits | Nosaukums | Adrese | P.P.01 | SMB Trading Prawn Project | Victoria-Mahe | F.C.01 | Indian Ocean Tuna Ltd | Victoria-Mahe | F.F.07 | Oceana Fisheries Co. Ltd | Victoria-Mahe | F.F.10 | Sea Harvest (Pty) Ltd | Victoria-Mahe | II. APSTIPRINĀTO ZIVJU PĀRSTRĀDES KUĢU SARAKSTS Skaits | Nosaukums | Osta | F.V.01 | Via Gwalarn (Saupiquet, Concarneau) | Mae | --------------------------------------------------